****

Broj: 11/11

Zagreb, 15. lipnja 2011.

**Povjerenstvo za održivi razvoj, poticanje gospodarstva, energetiku i klimatske promjene**

Sukladno članku 39. Poslovnika o radu Gospodarsko-socijalnog vijeća i njegovih radnih tijela, a u vezi članka 30. Poslovnika Povjerenstvo za održivi razvoj, poticanje gospodarstva, energetiku i klimatske promjene na 3. sjednici održanoj 15. lipnja 2011. godine razmatralo je **Strategija energetskog razvoja RH.**

Na osnovi rasprave članova Povjerenstva utvrđen je slijedeći

**ZAKLJUČAK**

1. Povjerenstvo za održivi razvoj, poticanje gospodarstva, energetiku i klimatske promjene primilo je na znanje Strategiju energetskog razvoja RH uz napomenu da će Hrvatska udruga poslodavaca i sindikalne središnjice naknadno dostaviti svoja mišljenja i prijedloge u vezi daljnjeg poboljšanja Strategije.
2. Povjerenstvo za održivi razvoj, poticanje gospodarstva, energetiku i klimatske promjene je upoznato s činjenicom potrebe usklađivanja „Trećeg paketa energetskih zakona“ (Zakon o energiji, Zakon o tržištu električne energije i Zakon o tržištu plina). Međutim, budući da se radi o zakonima od izuzetnog značaja, a materijali su zaprimljeni tek 14. lipnja 2011. godine, Povjerenstvo traži dodatni rok za razmatranje i raspravu predmetnih prijedloga zakona. Zahtjev za odobrenje dodatnog roka uputit će se resornom ministarstvu i Vladi RH.
3. Temeljem rasprave i zaključka Povjerenstva, Ured za socijalno partnerstvo u RH uputit će podsjetnik u Ministarstvo gospodarstva, rada i poduzetništva u vezi obveze pravodobnog uključivanja socijalnih partnera u radne skupine za pripremu i izradu pojedinih zakona.

**Koordinator Povjerenstva**

mr.sc. Bernard Jakelić, v.r.